Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: Az én olvasatomban a 30/2000. (X. 11.) AB határozatban
Paragraph Index: 411

2. Az átszervezés (s annak következményeképpen a Felügyelet elnökének elmozdítása) az irányító szerv aktusa, amelynek nem lehet mércéje a nehéz tehergépkocsik közlekedésének korlátozásáról szóló 30/2000. (X. 11.) AB határozatban kimondott elv. Nyomatékosan kiemelem tehát magam is: a most vizsgált ügy természeténél fogva más, olyan irányítás körébe tartozó cselekmény (aktus), amely ugyan közhatalmi jogosítványokkal rendelkezõ, de más szerv (Országgyûlés, Kormány) irányítása alá tartozó szervet érint. Legtágabb értelemben itt a támadott Mtv.-t megalkotó Országgyûlésrõl van szó, amelyet — a jog- és „tankönyvirodalom” szerint is — az irányítás 3 jogi eszköze illet meg: a) Jogszabály (törvény) alkotás; b) Konkrét utasítás kibocsátása (ezt önkorlátozással maga szûkítheti attól függõen, mekkora autonómiát kíván hagyni az irányított szervnek. Ez történik itt is azzal, hogy a Psztv. 1. § (1) bekezdése kimondja: „[a) Felügyelet a jogszabályokban meghatározott feladatkörében nem utasítható.”]; c) A személyzeti ügyekben hozható határozatok. Ennek a három irányítási eszköznek az alkalmazási lehetõsége mindaddig korlátlan, amíg az az Alkotmány valamely konkrét rendelkezésébe nem ütközik. A jelen esetben a szervezetátalakítás (amelyhez az irányító szervnek éppúgy joga van, mint az általa létrehozott 2004/34. szám szervezet megszüntetéséhez is) egyidejûleg a vezetõi megbízatás megszûntét is eredményezi, éspedig oly módon, hogy errõl az (egyedi) döntésrõl maga az Mtv. szól. Ez a döntés azonban — a mondottak szerint — irányítási aktus, amelynél — éppen ezért — az Alkotmány 57. § (5) bekezdése szerinti jogorvoslatok szóba sem hozhatók. Ez a döntés ugyanis sem nem bírósági, sem nem közigazgatási és más hatósági döntés. Ennek megfelelõen vele összefüggésben nem is vetõdhet fel a jogorvoslat hiánya. Helyes tehát a többségi határozatnak az az álláspontja, amely szerint nem lehet szó az Alkotmány 57. § (5) bekezdésének megsértésérõl.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes